Øst-Holstein

Øst-Holstein (tysk: Ostholstein, dansk: Østholsten) er et administrativt distrikt (Landkreis) i den tyske delstaten Schleswig-Holstein. Øst-Holstein har et innbyggertall på ca. 206 000 (i 2007) og dekker et areal på omtrent 1392 km². Administrasjonssentrum er Eutin. Geografi Distriktet består av Wagrien-halvøya mellom Lübeckbukta og Kielbukta, øya Fehmarn, den østlige delen av region kalt «Holsteinische Schweiz» (Holsteinske Sveits) og de nordlige forstedene av Lübeck. Holsteinske Sveits er et område med et stort antall innsjøer og skogkledde åser, et landskap som fortsetter til distriktet Plön. Bungsberg er det høyeste punktet i Schleswig-Holstein, selv om toppen ikke ligger mer enn 168 meter over havet. Øya Fehmarn er den tredje største øya i Tyskland. Siden 1963 har Fehmarn og fastlandet vært forbundet med en buebro. Historie Distriktet ble grunnlagt i 1970 etter en sammenslåing mellom de tidligere kretsene Eutin og Oldenburg kretser. Disse distriktene har ulik historisk bakgrunn: Eutin ble styrt fra Lübeck. I 1803 ble det en eksklave av Hertugdømmet Oldenburg (som ikke har noe å gjøre med den holsteinske byen Oldenburg in Holstein). I 1937 ble området overført til Preussen, og ble det prøyssiske distriktet Eutin. Regionen Oldenburg har en del av Hertugdømmet Holstein. I 1864 ble Holstein underlagt Preussen, som like etterpå etablerte distriktet Oldenburg. Politikk Det dominierende partiet i Øst-Holstein er CDU. CDU har absolutt flertall blant kretsens borgermestre, og flertall i kretsdagen. Kretsdagen består av 50 mandater, og ligger i Eutin: CDU – 28 mandater SPD – 14 mandater Grüne – 3 mandater FDP – 2 mandater FWG – 2 mandater Uavhengige – 1 mandat Den direktevalgte kretsforstanderen er Reinhard Sager (CDU), kretspresident er Richard Henneberg (CDU). Administrativ inndeling Øst-Holstein er inndelt i 36 kommuner (Gemeinde). 19 av disse er administrativt underordnet et amt, mens de 17 resterende er såkalte amtsfrie kommuner/byer. Amt med tilhørende kommuner Kommunen Bosau (3365 innbyggere) blir forvaltet av Amt Großer Plöner See i Kreis Plön. Referanser Eksterne lenker (de) Offisielt nettsted (en) Kreis Ostholstein – kategori av bilder, video eller lyd på Commons Kursbuch Ostholstein